Сам ён таксама прымаў удзел у праектаванні шэрагу вырабаў. Сярод іх — аматарскія фотаапараты, абсталяванне працоўнага месца эксперта грашовых знакаў, універсальны прыбор для кантролю каштоўных папер. На два дзясяткі дызайн-распрацовак Цехановічам былі атрыманы аўтарскія пасведчанні на прамысловы ўзор, ён стаў удзельнікам больш як дваццаці спецыялізаваных і тэматычных выстаў, удастоены медалёў і ганаровых дыпломаў.